Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: 28a. Kapcsolt vállalkozás: a számvitelrõl szóló 2000. évi C. törvény (a továbbiakban: Szt.) 3. § (2) bekezdésének 7. pontja
Paragraph Index: 237

(2) bekezdése szerint, köteles a hálózati engedélyessel hálózathasználati szerzõdést kötni a magánvezeték és a közcélú hálózat csatlakozási pontjára, a magánvezeték engedélyesével pedig vezetékhasználati szerzõdést kötni vagy a meglévõ szerzõdését megfelelõen módosítani. A magánvezeték engedélyese a hálózati engedélyessel és a vételezõvel a vezetékhasználati szerzõdés létrehozása vagy módosítása céljából köteles együttmûködni, a mérõhely kialakítását és a mérést a hálózati engedélyes számára lehetõvé tenni. A vételezõ és a magánvezeték engedélyese közötti továbbadói jogviszony a hálózathasználati szerzõdés hatálybalépésével egyidejûleg megszûnik. A vételezõ a fenti szándékát köteles a magánvezeték üzemeltetõjével a Vhr.-ben meghatározott szabályok szerint megfelelõ idõben közölni. 39/C. § Ha a vételezõ vagy a felhasználó a közcélú hálózathoz közvetlenül kíván csatlakozni, a magánvezeték engedélyese köteles a közcélú hálózatra csatlakozásig a magánvezetékhez való hozzáférést biztosítani, valamint a közcélú hálózathoz való csatlakozás érdekében a hálózati engedélyessel együttmûködni. 39/D. § (1) A hálózati engedélyes és a villamosenergia-kereskedõ a vele szerzõdéses kapcsolatban álló magánvezetékre kapcsolódó felhasználó villamosenergia-ellátásból történõ kikapcsolását fizetési késedelem esetén e törvény 47. § (7)–(10) bekezdésében és 47/A. §-ában meghatározott rendelkezések megfelelõ alkalmazásával kezdeményezheti a magánvezeték engedélyesénél, aki a kikapcsolásról haladéktalanul értesíti a hálózati engedélyest és a villamosenergia-kereskedõt.

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes